Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 451/09)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE OM GODKENDELSE AF EN STANDARDÆNDRING

»Cinque Terre« og »Cinque Terre Sciacchetrà«

PDO-IT-A0352-AM02

Meddelelsesdato: 24. august 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Ændringer af den foreskrevne sortssammensætning

Beskrivelse: Med den foreslåede ændring kan de tre [primære] sorter (Bosco, Albarola og Vermentino) anvendes til at nå minimumstærsklen på 80 %, og der kan anvendes yderligere hvide druesorter, »som egner sig til dyrkning« i regionen Ligurien, til de resterende 20 %.

Begrundelse: På baggrund af forsøg med fremstilling af enkeltsortsvine har man anmodet om denne ændring for at forbedre vinkvaliteten.

Man ønsker at slå flere vinmarker sammen til én kommerciel vinmark med en fornuftig størrelse, hvor sorten Bosco tegner sig for 40 %, sådan som det er foreskrevet i den nuværende produktspecifikation. Det er afgørende at slå vinmarkerne sammen for at strømline dyrkningspraksisserne, så omkostningerne bliver lavere, og vinstokkenes sundhed bliver bedre, og så man dermed sikrer de kommercielle vinavleres overlevelse. Derfor er det nødvendigt at gå bort fra de strenge regler om sortssammensætning, der er gældende i øjeblikket, og som ikke længere er berettigede og reelt hindrer opnåelsen af højere kvalitetsstandarder.

Denne ændring vedrører artikel 2 i produktspecifikationen.

2. Ændring af vinstokkenes beplantningstæthed pr. hektar

Beskrivelse: Når der plantes nye vinmarker, og de eksisterende vinmarker genbeplantes, må vinstokkenes beplantningstæthed nu ikke være under 4 000 vinstokke pr. hektar (i stedet for de 6 250 vinstokke pr. hektar, der er fastsat i den nuværende version af produktspecifikationen).

Begrundelse: Denne ændring begrundes med, at det nu foretrækkes at plante i rækker eller espalierer i stedet for at anvende det såkaldte pergoletta-beskæringssystem (ensidet opbinding), som er blevet forældet. Derfor er det nødvendigt med større afstand fra skråningen for at sikre, at det er muligt at bearbejde jorden med små landbrugsmaskiner, hvilket gør det lettere at drive vinmarken, da det reducerer det nødvendige antal arbejdstimer og samtidig bevarer et højt kvalitetsniveau i produktionen.

Denne ændring vedrører artikel 4 i produktspecifikationen.

3. Ændring af sukkerindholdet i »Cinque Terre Sciacchetrà« DOC

Beskrivelse: De druer, der anvendes til fremstilling af »Cinque Terre Sciacchetrà«, skal nu have et sukkerindhold på mindst 19 % vol. (ændret fra 17 % vol.) af det potentielle alkoholindhold efter delvis tørring.

Begrundelse: Det er ikke alkoholindholdet, som er kvalitetskendetegnet i en passito eller vin af tørrede druer, men snarere tørstofindholdet og sukkerindholdet samt aromaerne og duftene efter gæringen.

Denne ændring vedrører artikel 5 i produktspecifikationen.

4. Ændringer af vinfremstillings- og markedsføringsdatoerne for »Cinque Terre Sciacchetrà« DOC og »Cinque Terre Sciacchetrà Riserva« DOC

Beskrivelse: Startdatoen for vinfremstilling er rykket frem fra 1. november til 1. oktober i høståret for vine med betegnelsen »Cinque Terre Sciacchetrà« og »Cinque Terre Sciacchetrà Riserva«. Markedsføringsdatoerne for vinene er ændret, således at de må markedsføres fra 1. oktober (i stedet for 1. november) i året efter høståret for »Cinque Terre Sciacchetrà« og fra 1. oktober (i stedet for 1. november) i det tredje år efter høståret for »Cinque Terre Sciacchetrà Riserva«.

Begrundelse: På grund af de højere årlige gennemsnitstemperaturer og navnlig sommertemperaturerne modner druerne tidligere, hvilket gør det muligt at høste tidligere. Dette har også indflydelse på processen med at tørre de druer, der skal anvendes til at fremstille passito-vine med betegnelsen »Cinque Terre Sciacchetrà« DOC. Det har været den generelle tendens i de sidste 20 år at høste druerne tidligt, nemlig i august eller i starten af september. Dengang produktspecifikationen for den beskyttede oprindelsesbetegnelse »Cinque Terre« blev godkendt, begyndte høsten derimod de sidste 10 dage i september og kunne fortsætte indtil starten af oktober. Når druerne høstes tidligere, skal vinfremstillingen også begynde tidligere. Af tekniske årsager er det ikke muligt at lade de druer, der anvendes til fremstillingen af passito-vine, tørre indtil den 30. oktober, da deres sukkerindhold bliver for højt, og en for stor koncentration i druerne giver store problemer med den alkoholiske gæring, hvor der anvendes gær. Som følge heraf bliver det vanskeligt at opnå det virkelige alkoholindhold på 13,5 % vol., som produktspecifikationen kræver, og indholdet af flygtige syrer bliver for højt.

For at afhjælpe disse problemer foreslås det, at processen med at forarbejde druer til vin med den beskyttede oprindelsesbetegnelse »Cinque Terre Sciacchetrà« og »Cinque Terre Sciacchetrà Riserva« begynder på en tidligere dato, nemlig den 1. oktober i høståret.

Denne ændring vedrører artikel 5 i produktspecifikationen.

5. Ændring af vinenes fysiske og organoleptiske egenskaber

Beskrivelse: Der er foretaget ændringer af en lang række oplysninger om vinenes kemiske og organoleptiske egenskaber.

»CINQUE TERRE«

Farve: livlig og strågul til gyldengul med varierende intensitet.

Duft: intens, ren, elegant og karakteristisk.

Smag: tør, behagelig, smagsrig og undertiden mineralsk.

Minimalt totalt alkoholindhold: 11,00 % (i vol.).

Minimalt totalt syreindhold: 4,5 g/l.

Minimalt indhold af sukkerfrit ekstrakt: 15,0 g/l.

»CINQUE TERRE COSTA DE SERA«

Farve: livlig og strågul til gyldengul med varierende intensitet.

Duft: intens, ren, elegant, vedvarende og kompleks.

Smag: tør, smagsrig, intens, mineralsk og behagelig.

Minimalt totalt alkoholindhold: 11,50 % (i vol.).

Minimalt totalt syreindhold: 4,5 g/l.

Minimalt indhold af sukkerfrit ekstrakt: 15,0 g/l.

»CINQUE TERRE COSTA DE CAMPU«

Farve: livlig og strågul til gyldengul med varierende intensitet.

Duft: intens, ren, elegant, vedvarende og kompleks.

Smag: tør, smagsrig, intens og behagelig.

Minimalt totalt alkoholindhold: 11,50 % (i vol.).

Minimalt totalt syreindhold: 4,5 g/l.

Minimalt indhold af sukkerfrit ekstrakt: 15,0 g/l.

»CINQUE TERRE COSTA DA POSA«

Farve: livlig og strågul til gyldengul med varierende intensitet.

Duft: intens, ren, elegant, vedvarende og kompleks.

Smag: tør, smagsrig, intens og behagelig.

Minimalt totalt alkoholindhold: 11,50 % (i vol.).

Minimalt totalt syreindhold: 4,5 g/l.

Minimalt indhold af sukkerfrit ekstrakt: 15,0 g/l.

»CINQUE TERRE SCIACCHETRÀ«

Farve: gyldengul til brunlig ravfarvet med varierende intensitet.

Duft: intens og karakteristisk duft af tørrede vindruer, undertiden med noter af honning, krydderier og nødder.

Smag: sød, undertiden tannisk, velstruktureret og vedvarende med en eftersmag af mandler.

Minimalt totalt alkoholindhold: 19,00 % (i vol.) med et virkeligt alkoholindhold på 11,50 % (i vol.).

Minimalt totalt syreindhold: 5,0 g/l.

Maksimalt indhold af flygtige syrer: 30 meq/l.

Minimalt indhold af sukkerfrit ekstrakt: 26,0 g/l.

»CINQUE TERRE SCIACCHETRÀ RISERVA«

Farve: gyldengul til brunlig ravfarvet med varierende intensitet.

Duft: intens duft af tørrede vindruer, behagelig, krydret, ristet og karakteristisk.

Smag: sød, undertiden tannisk, harmonisk og velstruktureret, undertiden med en eftersmag af mandler.

Minimalt totalt alkoholindhold: 20,00 % (i vol.) med et virkeligt alkoholindhold på 11,50 % (i vol.).

Minimalt totalt syreindhold: 5,0 g/l

Maksimalt indhold af flygtige syrer: 30 meq/l.

Minimalt indhold af sukkerfrit ekstrakt: 28,0 g/l.

Begrundelse: Ændringerne af oplysningerne om farve, duft og smag tager sigte på en mere præcis beskrivelse af dette eftertragtede produkts karakteristika, som gradvist er blevet finpudset.

Ændringerne af de analytiske værdier har til formål at øge kvaliteten af dette eksklusive produkt.

Stigningerne i det minimale totale alkoholindhold og det minimale nettotørstofindhold skyldes en mere omhyggelig druetørringsproces, og at druerne opnår større koncentrationer på grund af klimaændringerne.

Denne større koncentration betyder dog, at det er vanskeligt at opnå et minimalt alkoholindhold på 13,50 % gennem gæring, og derfor anmodes der om en reduktion til 11,50 %.

Denne ændring vedrører artikel 6 i produktspecifikationen og punktet Beskrivelse af vinen/vinene i enhedsdokumentet.

6. Obligatorisk angivelse af årgangen på etiketten

Beskrivelse: Flasker eller andre beholdere, der anvendes til »Cinque Terre« og »Cinque Terre Sciacchetrà«, skal nu være mærket med årgangen.

Begrundelse: På »Cinque Terre« DOC-vine skal årgangen nu være angivet, så de differentieres, og så der sikres sporbarhed for forbrugerne.

Denne ændring vedrører artikel 7 i produktspecifikationen.

7. Beholdernes kapacitet og lukning

Beskrivelse: Den (maksimale) kapacitet for markedsførte flasker øges fra de nuværende 0,75 liter til 3 liter. Det bliver tilladt at anvende skruelåg til flasker med en kapacitet på op til 3,00 liter (i øjeblikket 0,375 liter).

Begrundelse: Denne ændring vil gøre det muligt at markedsføre vinene i forskellige formater og med forskellige lukninger, så producenterne ikke hindres i at få adgang til nye markeder.

Disse ændringer vedrører artikel 8 i produktspecifikationen.

ENHEDSDOKUMENT

1. Produktets betegnelse

Cinque Terre og Cinque Terre Sciacchetrà

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

15. Vin af delvis tørrede druer

4. Beskrivelse af vinen/vinene

VIN MED BETEGNELSEN »CINQUE TERRE« DOC

KORTFATTET TEKSTBESKRIVELSE

Farve: livlig og strågul til gyldengul med varierende intensitet.

Duft: intens, ren, elegant og karakteristisk.

Smag: tør, behagelig, smagsrig og undertiden mineralsk.

Minimalt totalt alkoholindhold: 11,00 % (i vol.).

Minimalt indhold af sukkerfrit ekstrakt: 15,0 g/l.

Alle analytiske parametre, der ikke fremgår af nedenstående tabel, er i overensstemmelse med de begrænsninger, der er fastsat i national lovgivning og EU-lovgivningen.

GENERELLE ANALYTISKE KENDETEGN

Maksimalt totalt alkoholindhold (i % vol.):

—

Minimalt virkeligt alkoholindhold (i % vol.):

—

Minimalt totalt syreindhold:

4,5 g/l udtrykt som vinsyre

Maksimalt indhold af flygtige syrer (i meq/l):

—

Maksimalt totalt svovldioxidindhold (i mg/l):

—

VIN MED BETEGNELSEN »CINQUE TERRE COSTA DE CAMPU« DOC

KORTFATTET TEKSTBESKRIVELSE

Farve: livlig og strågul til gyldengul med varierende intensitet.

Duft: intens, ren, elegant, vedvarende og kompleks.

Smag: tør, smagsrig, intens og behagelig.

Minimalt totalt alkoholindhold: 11,50 % (i vol.).

Minimalt indhold af sukkerfrit ekstrakt: 15,0 g/l.

Alle analytiske parametre, der ikke fremgår af nedenstående tabel, er i overensstemmelse med de begrænsninger, der er fastsat i national lovgivning og EU-lovgivningen.

GENERELLE ANALYTISKE KENDETEGN

Maksimalt totalt alkoholindhold (i % vol.):

—

Minimalt virkeligt alkoholindhold (i % vol.):

—

Minimalt totalt syreindhold:

4,5 g/l udtrykt som vinsyre

Maksimalt indhold af flygtige syrer (i meq/l):

—

Maksimalt totalt svovldioxidindhold (i mg/l):

—

VIN MED BETEGNELSEN »CINQUE TERRE COSTA DA POSA« DOC

KORTFATTET TEKSTBESKRIVELSE

Farve: livlig og strågul til gyldengul med varierende intensitet.

Duft: intens, ren, elegant, vedvarende og kompleks.

Smag: tør, smagsrig, intens og behagelig.

Minimalt totalt alkoholindhold: 11,50 % (i vol.).

Minimalt indhold af sukkerfrit ekstrakt: 15,0 g/l.

Alle analytiske parametre, der ikke fremgår af nedenstående tabel, er i overensstemmelse med de begrænsninger, der er fastsat i national lovgivning og EU-lovgivningen.

GENERELLE ANALYTISKE KENDETEGN

Maksimalt totalt alkoholindhold (i % vol.):

—

Minimalt virkeligt alkoholindhold (i % vol.):

—

Minimalt totalt syreindhold:

4,5 g/l udtrykt som vinsyre

Maksimalt indhold af flygtige syrer (i meq/l):

—

Maksimalt totalt svovldioxidindhold (i mg/l):

—

VIN MED BETEGNELSEN »CINQUE TERRE COSTA DE SERA« DOC

KORTFATTET TEKSTBESKRIVELSE

Farve: livlig og strågul til gyldengul med varierende intensitet.

Duft: intens, ren, elegant, vedvarende og kompleks.

Smag: tør, smagsrig, intens, mineralsk og behagelig.

Minimalt totalt alkoholindhold: 11,50 % (i vol.).

Minimalt indhold af sukkerfrit ekstrakt: 15,0 g/l.

Alle analytiske parametre, der ikke fremgår af nedenstående tabel, er i overensstemmelse med de begrænsninger, der er fastsat i national lovgivning og EU-lovgivningen.

GENERELLE ANALYTISKE KENDETEGN

Maksimalt totalt alkoholindhold (i % vol.):

—

Minimalt virkeligt alkoholindhold (i % vol.):

—

Minimalt totalt syreindhold:

4,5 g/l udtrykt som vinsyre

Maksimalt indhold af flygtige syrer (i meq/l):

—

Maksimalt totalt svovldioxidindhold (i mg/l):

—

VIN MED BETEGNELSEN »CINQUE TERRE SCIACCHETRÀ« DOC

KORTFATTET TEKSTBESKRIVELSE

Farve: gyldengul til brunlig ravfarvet med varierende intensitet.

Duft: intens og karakteristisk duft af tørrede vindruer, undertiden med noter af honning, krydderier og nødder.

Smag: sød, undertiden tannisk, velstruktureret og vedvarende med en eftersmag af mandler.

Minimalt totalt alkoholindhold: 19,00 % (i vol.) med et virkeligt alkoholindhold på 11,50 % (i vol.).

Minimalt indhold af sukkerfrit ekstrakt: 26,0 g/l.

Alle analytiske parametre, der ikke fremgår af nedenstående tabel, er i overensstemmelse med de begrænsninger, der er fastsat i national lovgivning og EU-lovgivningen.

GENERELLE ANALYTISKE KENDETEGN

Maksimalt totalt alkoholindhold (i % vol.):

—

Minimalt virkeligt alkoholindhold (i % vol.):

11,50

Minimalt totalt syreindhold:

5 g/l udtrykt som vinsyre

Maksimalt indhold af flygtige syrer (i meq/l):

30

Maksimalt totalt svovldioxidindhold (i mg/l):

—

VIN MED BETEGNELSEN »CINQUE TERRE SCIACCHETRÀ RISERVA« DOC

KORTFATTET TEKSTBESKRIVELSE

Farve: gyldengul til brunlig ravfarvet med varierende intensitet.

Duft: intens duft af tørrede vindruer, behagelig, krydret, ristet og karakteristisk.

Smag: sød, undertiden tannisk, harmonisk og velstruktureret, undertiden med en eftersmag af mandler.

Minimalt totalt alkoholindhold: 20,00 % (i vol.) med et virkeligt alkoholindhold på 11,50 % (i vol.).

Minimalt indhold af sukkerfrit ekstrakt: 28,0 g/l.

Alle analytiske parametre, der ikke fremgår af nedenstående tabel, er i overensstemmelse med de begrænsninger, der er fastsat i national lovgivning og EU-lovgivningen.

GENERELLE ANALYTISKE KENDETEGN

Maksimalt totalt alkoholindhold (i % vol.):

—

Minimalt virkeligt alkoholindhold (i % vol.):

11,50

Minimalt totalt syreindhold:

5 g/l udtrykt som vinsyre

Maksimalt indhold af flygtige syrer (i meq/l):

30

Maksimalt totalt svovldioxidindhold (i mg/l):

—

5. Vinfremstillingsmetoder

5.1. Væsentlige ønologiske fremgangsmåder

––

5.2. Maksimale udbytter

»Cinque Terre« DOC

9 000 kg druer pr. hektar

»Cinque Terre Sciacchetrà« DOC og »Cinque Terre Sciacchetrà Riserva« DOC

9 000 kg druer pr. hektar

»Cinque Terre Costa de Sera« DOC

8 500 kg druer pr. hektar

»Cinque Terre Costa da Posa« DOC

8 500 kg druer pr. hektar

»Cinque Terre Costa de Campu« DOC

8 500 kg druer pr. hektar

6. Afgrænset geografisk område

Dyrkningsområdet for druer til fremstilling af vinene »Cinque Terre«, »Cinque Terre Sciacchetrà«, »Cinque Terre« Rosso og »Cinque Terre« Passito Rosso DOC er beliggende i provinsen La Spezia. Det består af jord, som er velegnet til fremstillingen af et produkt af høj kvalitet, og omfatter kommunerne Riomaggiore, Vernazza og Monterosso samt de dele af kommunen La Spezia, der er kendt som »Tramonti di Biassa« og »Tramonti di Campiglia«, som grænser op til kommunen Riomaggiore i nordvest, og i nordøst det muldyrspor, der går mod sydøst fra Monte della Madonna (i en højde på 527 m), forbi San Antonio-kirken (i en højde på 510 m) og op i en højde på 567 m, 588 m og 562 m, hvorefter den går igennem landsbyerne Campiglia og S. Caterina (398 m) og følger den uasfalterede transportvej helt hen til højdelinjen på 351 m. Fra dette punkt følger områdets grænser stien, der når op i en højde på 368 m, helt indtil Portoveneres kommunegrænse, som den følger, indtil den når havet.

Underområdet »Costa de Sera« defineres som følger:

Fra kystvejen mellem La Spezia og Manarola ved indgangen til Lemmentunnellen følger områdets grænser den linje, hvor ark nr. 30 på det officielle kort møder ark nr. 31 og nr. 32, helt ned til havet. Herefter går de vestpå langs med kysten indtil Val di Serra-kløftens munding. De følger kløften og går igen opad, indtil de vender tilbage til kystvejens højdepunkt. Derefter går de mod øst og tilbage til udgangspunktet.

Dette underområde kan findes på ark nr. 30 på det officielle kort for kommunen Riomaggiore.

Underområdet »Costa de Campu« defineres som følger:

Fra provinsvejen mellem La Spezia og Manarola på det sted, hvor den krydser Groppokanalen, følger områdets grænser den linje, hvor ark nr. 16 og nr. 11 på det officielle kort mødes, indtil de når kommunevejen til Fiesse, som de følger, indtil de møder kommunevejen til Campo. Derefter går de vestpå langs med den linje, der adskiller ark nr. 15 og ark nr. 8 på kortet, til kommunevejen mellem Collora og Donega, som de følger, lige indtil vejen krydser kommunevejen til Luogo, og så østpå, indtil de når Groppokanalen i nærheden af kirken, hvorefter de går tilbage til udgangspunktet.

Dette underområde kan findes på ark nr. 16 og nr. 15 på det officielle kort for kommunen Riomaggiore.

Underområdet »Costa da Posa« defineres som følger:

Fra provinsvejen mellem Groppo, Volastra og Corniglia langs med floden Rio della Valle Asciutta følger områdets grænser denne flod ned til havet. De går vestpå langs med kystlinjen, indtil de når Rio Molinello-flodens munding. Derefter løber de langs med denne flod, indtil den krydser kommunevejen mellem Vecchia Corniglia og Volastra, som de så følger lige indtil det punkt, hvor de krydser den linje, der adskiller ark nr. 4 og nr. 1 på det officielle kort for kommunen Riomaggiore. Herfra følger de den linje, der adskiller ark nr. 4 og nr. 1 på kortet, indtil de igen rammer provinsvejen mellem Groppo, Volastra og Corniglia, hvorefter de går østpå og tilbage til udgangspunktet.

Dette underområde kan findes på ark nr. 4 på det officielle kort for kommunen Riomaggiore.

7. Primær(e) druesort(er)

Albarola B.

Bosco B.

Vermentino B.

Vermentino B. –– Favorita B.

Vermentino B. –– Pigato B.

8. Tilknytning til det geografiske område

»CINQUE TERRE« OG »CINQUE TERRE SCIACCHETRÀ« DOC

Det geografiske område for oprindelsesbetegnelsen »Cinque Terre« er beliggende i provinsen La Spezia i den østlige del af regionen Ligurien. Området er generelt kendetegnet ved vinterrasser, der i gennemsnit er ret små, og som for størstedelens vedkommende ligger højt oppe på bakkerne.

Jordbundsaspekter:

Den jord, som vinstokkene dyrkes på, er ikke særlig dyb. Det er grov jord eller grov lerjord, der er rig på grus og sand og derfor meget gennemtrængelig. Jordens pH-værdi er let sur til sur. Marine sedimenter (turbidit) er den hyppigste grundfjeldstype i bjergene i Cinque Terre.

Landskabsaspekter:

Vinene dyrkes i en højde på mellem 0 m og 600 m over havets overflade — hovedsagelig mellem 50 m og 500 m over havets overflade — med en hældning på 35-50 %, som overvejende er sydvestvendt, og mellem 0 og 2 km fra havet.

Klimaaspekter:

Området har en gennemsnitstemperatur på ca. 15 °C.

Området har et Huglins indeks (HI) — et bioklimatisk varmeindeks, der anvendes til at kortlægge fænologiske tendenser og modningstendenser — på ca. 2 240 °C, og værdierne svinger mellem 2 050 °C og 2 370 °C alt efter år.

Summen af aktive temperaturer (SAT), der angiver varmetilgængeligheden i området, er ca. 1 970 °C, og værdierne svinger mellem 1 830 °C og 2 110 °C. Summen af temperaturudsving, som er et andet bioklimatisk indeks, der anvendes til at karakterisere et vindyrkningsområde, er ca. 550 °C, og værdierne ligger mellem 490 °C og 590 °C.

Nedbørsmængden er højest i april med et gennemsnit på 220 mm, og lavest i juli med et gennemsnit på 24 mm.

Den gennemsnitlige årlige nedbørsmængde er ca. 1 240 mm. Der er i gennemsnit 47 dage med regn fra april til oktober, nemlig fra højst 11 dage i april til mindst 3 dage i juli.

9. Andre vigtige betingelser (emballering, mærkning og andre krav)

—

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/17117

(1) EFT L 9 af 11.1.2019, s. 2.